**Å være eldst i Nymansveien Barnehage**

**Planene har sin forankring i» *Lov om barnehager* og *Rammeplanen».***

I Stavanger kommunes plan for sammenheng og samarbeid mellom barnehage og skole er sosial kompetanse et av de viktigste fokusområdene. Da er det viktig at vi legger til rette for at barna har med seg gode erfaringer, kunnskaper og ferdigheter. Det vil gi dem et godt grunnlag og motivasjon, slik at de er best mulig rustet når de begynner på skolen.

Hva vi ønsker at barna skal lære:

 «Å ta kontakt med hverandre på en positiv måte, ta egne initiativ, opprettholde vennskap, vise akseptable følelses- utrykk i forhold til engstelse, sinne og frustrasjon, forstå lekekoder og å være trygge på seg selv».

 Vi ønsker at barnas hverdag skal være preget av gode følelsesmessige opplevelser. Vi ser viktigheten av å knytte solid vennskap i barnehagen, og har erfart at vennskap etablert i barnehagealder også kan følge en gjennom mange år. Temaet «vennskap» er også noe som er i tråd med de respektive avdelingenes satsning og fokusområder hele året. Et av målene i vårt årsplanarbeid er at alle barn skal få oppleve vennskap i vår barnehage.

 Å være eldst i barnehagen skal være kjekt og spennende, og vi ønsker at 5- 6 åringene våre skal få oppleve denne gleden!

5-6 åringene er eldst i barnehagen og flere har gått i barnehagen i mange år. Dette siste året vil vi gi barna et litt annerledes år, og noen nye opplevelser. Barna bør oppleve større grad av utfordringer, spesielt med tanke på selvstendighet og mestring. De bør få stimulert og stilt sin kunnskapstørst, og få noen aktiviteter som er kun for førskolegruppen.

 Vi vil bruke to dager hvor de «eldste» er sammen i gruppe, dagene blir Mandag og Tirsdag.

**Mandag** vil vi dra på tur i nærmiljøet, på skogstur og forskjellige museum.

Fokus er på fagområdene: *kropp, bevegelse, mat og helse,- nærmiljø, samfunn, natur, miljø og teknologi*

**Tirsdag** vil vi ha førskoleaktiviteter inne på rød avd.

- Fokuset vil da være på fagområdene: *Kommunikasjon, språk og tekst,*

*- antall, rom og form-, etikk, religion og filosofi.*

Vi vil ha «friminutter» hvor vi har sangleker og bevegelsesaktiviteter så vi får ristet litt på kroppen..

I år består førskolegruppen på huset av totalt 16 barn. 9 barn fra rød avd. og 7 barn fra blå avd.

Mandagene blir det felles tur for 5 og 6 åringene på rød og blå avd. De voksne som er med på tur er: Heidi,Tonje og Marianne. Innedagen, -tirsdag er vi på rød avd. og deler gr.- en gr. i 1 etasje og en gr. i 2 etasje.

****

*«Gleden ved å være eldst» tar i hovedsak opp de syv fagområdene i Rammeplanen og kan også brukes som en tips-liste over hva som kan være nyttig å arbeide med det siste året før skolestart. Det vi jobber spesielt med hos førskolebarna må også sees i sammenheng med barnehagens årsplan.*

  **Kommunikasjon, språk og tekst**

* Kunne utrykke seg i gruppe
* Kunne lytte
* Kjennskap til skriftspråket
* Kunne skrive navnet sitt
* Leke med ord, rim og regler
* Tekstskaping-kunne fortelle en historie
* Leke-skrive
* Ta imot kollektive beskjeder
* Bruke språket i konfliktløsning

 **Kropp, bevegelse, mat og helse**

* Få et sunt forhold til egen kropp og dens funksjoner
* Selvstendighet ved av og påkledning
* Gå på toalettet og kunne tørke seg selv
* Balanse og kroppsbeherskelse
* Hva er sunn og hva er usunn mat, hva er bra for helsen
* Erfaring med saks, blyant og lim
* Kjennskap til regelleker
* Hoppe tau, balleker, hinderløype og paradis
* Bygge et positivt selvbilde og en positiv holdning til egen kropp

[Dette bildet](https://hibuprosjekt.wikispaces.com/trening%2Ber%2Bsunt) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/)

**Kunst, kultur og kreativitet**

* Få tro på egne evner til å skape
* Jobbe i prosjekt
* Kunne utrykke seg i et visuelt språk-drama, musikk og dans
* Kjennskap til ulike kulturinstitusjoner
* Kunnskap til egen og andres kultur og tradisjoner

**Natur, miljø og teknologi**

* Kunnskap om årets gang,-vær, måneder og årstider
* Kunnskap om dyr og vekster
* Delta i eksperimenter og forsøk

**Antall, rom og form**

* Kjennskap til matematiske begreper
* Kunne ordne etter størrelse, kategorier, sammenligne og sortere
* Kunne bruke tids og plasseringsord som senere eller i går.
* Bruke ulike spill
* Utforske, leke med tall former og mønster
* Over og underbegrep

* Ta i bruk måleenheter (baking, matlaging, måle høyde)
* Rom og posisjon (skattejakt, hinderløype)
* Kjennskap til temperatur og værtype

**Etikk, religion og filosofi**

* Evne til å sette seg inn i andres følelser
* Tilegne seg grunnleggende normer og verdier
* Kjennskap til andres kulturbakgrunn

* Kjennskap til tradisjoner
* Undre seg sammen, kunne stille åpne spørsmål
* Respekt
* Sosial kompetanse

**Nærmiljø og samfunn**

* Kjennskap til barnehagens nærmiljø
* Transportmidler
* Skoler i nærmiljøet
* Likestilling mellom kjønnene
* Gode opplevelser i nærmiljøet



 Mariann